
R EVELYN WEVER-CROES 





PROME MINISTER Y MINISTER DI SALUD A 
REUNI CU PROME MINISTER Y MINISTER DI 
LABOR Y SOCIAL DI CORSOU 


Diabierna ultimo, Prome Minister Evelyn Wever-Croes hunto cu 
Minister Dangui Oduber, a reuni cu Prome Minister di Corsou, 
Gilmar Pisas y e minister encarga cu labor y asuntonan social 
na Corsou, Ruthmilda Larmonie. 





Durante e reunion, varios tema a wordo trata. E tema di 
pandemia a haya hopi atencion den e combersacionnan. Prome 
Minister y Minister Oduber a duna un splicacion di e maneho di 
Covid en general na Aruba, e maneho di test, di cuarentena y 
e maneho cu a hiba pa mitiga e situacion pa baha e cifranan di 
Covid na Aruba. Prome Minsiter a expresa cu Gobierno ta hopi 
satisfecho con e maneho ta wordo implementa como tambe e 
manera cu nos pueblo ta duna di su banda pa baha e cantidad 
di casonan. 

Nos mandatarionan di Aruba a elabora tambe riba e strategia 
di salida, ‘Exit Strategy”. 


Otro topico cu a wordo trata, ta e topico economico y social y e 
impacto cu esakinan a sufri debi na e pandemia no solamente 
na Aruba pero sigur tambe pa nos hermana isla Corsou. A 
papia di colaboracion di ideanan pa traha hunto pa crea mas 
oportunidad pa nos ciudadanonan di Aruba y Corsou. Prome 
Minister a indica cu a yega na palabracionnan pa intercambia 
cierto informacion, data y documentonan pa asina e islanan 
por sigui traha hunto. 








Riba e tema di Landspakket y e relacion den Reino y cu e 
Secretario di Estado nobo, señora Alexandra van Huffelen, a 
yega na palabracionnan pa tin mas aliniacion den e tareanan 
di e Landspakket. 


“Aruba y Corsou ta enfrentando retonan grandi y hunto, 
den union, nos por logra hopi cos mas pa nos pueblonan. E 
tawata un bon reunion na unda nos a intercambia di ideanan 
pa estrecha e lasonan di hermandad y di amistad y sigur di 
e compromiso pa sigui traha hunto”, Prome Minister Evelyn 
Wever-Croes a expresa. 

Prome Minister Evelyn Wever-Croes: 


PABIEN ARUBA CU UN BUNITA 
CELEBRACION DI DIA DI BETICO 


Diamars 25 di januari, henter Aruba a celebra e fecha natalicio | 
di señor Gilberto Francois “Вейсо” Croes. Un fecha na unda | 
cu nos ta para keto pa observa y reflexiona riba e bida, lucha, 
sacrificio y logronan di Betico y kico esaki ta nifica pa nos awo. 






















/ 


Dia di Betico a cuminsa cu un acto protocolar solemne y һорі 
significativo riba Plaza Betico. Debi na Covid, no tawata tin 
hopi invitado, sinembargo e tawata un acto hopi simpel y 
impresionante. 


Apesar cu no tawata tin actividadnan cu nos pueblo ta 
costumbra riba dje rond di nos isla, һорі cas a hisa bandera y 
tawata tin bendemente di cuminda criyoyo manera semper. Y 
tambe varios programanan na television di Betico y su bida. 
Esakinan ta un indicacion cu Aruba a celebra e dia nacional 
aki na grandi. 














Por a sinti un ambiente hopi positivo, di optimismo, un ambiente 
hopi alegre cu excepcion di algun weganan politico di oposicion 
cu riba un dia manera awe, no a haya ningun atencion di nos 
pueblo. Pasobra como un pais, esaki ta un dia pa nos uni. Y 
esaki por a nota tambe rond di Aruba, un union grandi den 
henter nos comunidad. 





“Nos ta mira atras riba un bunita celebracion di Dia di Betico y 
ohala cu si bida, lucha y sacrificio por inspira nos den enfrenta 
tur e retonan cu nos tin cu enfrenta nos dilanti”, Prome Minister 
Evelyn Wever-Croes a expresa. 

DISCURSO DI PROME MINISTER 
DIA DI BETICO 2022 


"Ohala cu e dia aki por inspira cada un di nos pa por enfrenta e 
retonan den nos bida, y con pa surpasa nan.” 





Su excelencia Gobernador, sr. 
Alfonso Boekhoudt y distinguida 
señora 

Honorable Presidente di 
Parlamento, sr. Edgard Vrolijk, 
Miembronan di Parlamento, y 
distinguido esposa y esposo, 
Coleganan minister, y distinguida 
esposa, 

Cuerpo Consular y henter e 
comunidad di Aruba, un feliz 
mainta. 

Pabien riba Dia di Betico 


Awe riba e fecha natalicio di 

Gilberto Francois “Betico” Croes, nos ta para keto na e bida, e 
lucha y logronan di Betico Croes. 

Si e tabata na bida, e lo a cumpli 84 aña. Sinembargo Dios 
tabata tin otro plan cu Betico y el a bay nos dilanti na edad di 
48 aña. 


KEN TA BETICO? 

Betico tabata un tata di 4 yiu, Guisette, Glenbert, Junior, 
Glendeline, un esposo, yiu, ruman, y e tabata mi omo y mi 
padrino di bautismo. E persona cu un carisma enorme, semper 
cu atencion pa tur hende, mescos cu ta su mesun yiu. Ainda 
nos ta corda su discurso па бег! Noka, cu nos ta considera un 
di su discursonan di despedida, caminda cu el a bisa cu e 'no 
ta un tata di un hogar chikito di mama, tata y 4 yiu, sino un tata 
particular, un tata di henter Aruba’. Y esey mes e tabata. 


Como politico Betico Croes desde hoben a demostra con 
ta lidera cu curason, poniendo e pueblo, e ser humano na 
prome luga. Con ta lidera cu respet pa otro, dunando respet y 
exigiendo respet. 

El a pone importancia na brinda hendenan muhe oportunidad 
den politica, pasobra mas participacion di hende muhe den 
politica y den puestonan importante den gobiernonan ta trece 
un miho balance den toma di decisionnan cu ta concerni henter 
nos pais, homber y muhe. 


El a mustra nos con, pa bo logra bo meta, bo mester tin biaha 
dal algun paso chikito atras, pa despues bo sali cu pasonan 
grandi padilanti. El a siña nos e importancia y e balor di stima 
nos pais y nos simbolonan di libertad, nos himno y nos bandera. 


Betico tabata sa kico e pueblo tabata desea, y e tabata sa 
cu pa e logra esaki, e mester a uni nos pueblo, pasobra 'un 
pueblo uni hamas lo ser venci'. Union entre famianan, union 
entre oponentenan politico, union entre esnan cu a nace aki y 





esnan cu no a nace aki. E mes 
a bisa, Arubiano no ta esun cu 
a nace aki so, sino tambe esun 
cu a haci di Aruba su hogar”. Y 
ta e union aki tabata e forsa mas 
grandi tras di e lucha pa Status 
Aparte. 


LUCHA PA STATUS APARTE 
Betico Croes no a cuminsa cu 
| e lucha pa Status Aparte di nos 
pais. Politiconan grandi prome 
cu su tempo ya a cuminsa 
expresa e deseo di nos pueblo 
di ta ‘baas den nos mesun cas’. 
Sinembargo e lucha cu a cuminsa den añanan 40, a wordo 
bandona, y ta Betico den añanan 70 a gara e bandera di e 
lucha ey, y a hib'e te na su final. 





Ta manera un cas. Betico a haya e fundeshi construi, pero 
debi na abandono, e fundeshi tabata den mal condicion. El a 
fortifica e fundeshi, el a lanta e murayanan, el a percura pa e 
dak y asina a construi e pais Aruba cu awe nos ta biba aden. 


El a entrega nos e yabi di un Pais autonomo, pero 
lamentablemente e mes no a biba pa por a experiencie, ni 
goza di dje. Nos tin e privilegio di biba den e pais autonomo, 
pa nos lanta nos yiunan den e pais aki. 


BENEFICIONAN DI STATUS APARTE 

Status Aparte a trece hopi bienestar y progreso pa Aruba. E 
lucha cu nos pueblo a hiba pa logra nos Status Aparte a inculca 
den nos ciudadanonan un patriotismo grandi. 

Ta danki na nos Status Aparte Aruba por a desaroya den un di 
e paisnan lider den nos region, y e lucha cu Betico a lidera, a 
inspira otro pueblonan pa lucha pa nan autonomia tambe. 


Bo no ta ripara cu hopi biaha den exterior hendenan ta gaba 
Aruba? Nan ta puntra nan mes, ta con Aruba si ta haci esaki of 
esaya? Dicon Aruba ta asina exitoso por ehempel den e area 
di turismo? Con Aruba ta logra cosnan grandi, relativamente 
facil? 


Bo sa dicon? Pasobra Aruba ta bendiciona, y pasobra nos sa 
cu Aruba ta bendiciona. Pasobra nos a lucha, nos ta lucha y 
nos lo sigui lucha cu alma y cuerpo pa hiba nos pais padilanti. 
Pasobra, ni con dificil cosnan por ta tin biaha, nos sa cu mayan 
solo ta sali bek, y nos lo bolbe lucha, cu mesun fervor pa hiba 
nos pais padilanti. Dicon nos sa esey? Pasobra Betico a mustra 
nos, Betico a lidera nos. 

Continuacion DISCURSO DI PROME MINISTER DIA DI BETICO 2022.... 


KICO BETICO LO A HACI? 

P'esey, den ultimo añanan, especialmente e dos añanan aki 
di pandemia global, caminda nos a mira nos economia cay y 
nos autonomia tabata bou presion, ta hopi biaha hopi hende 
a puntra nan mes, kico Betico Croes lo a haci, si e tabata den 
e posicion aki. Ki decision e lo a tuma. Con e lo a atende cu e 
situacion. E tambe lo a scoge pa acepta e ayudo di Hulanda, 
bou condicionnan, contal cu nos pais no kibra? E ayudo cu ta 
permiti nos reconstrui nos economia, pa nos crea un economia 
mas fuerte y resiliente. 


Mi no tin contesta riba e preguntanan aki, pero un cos si mi sa. 
Betico Croes lo ta hopi orguyoso di su pueblo, e pueblo cue a 
sa di uni den un solo ideal: haci di Aruba un pais, y cu awor ta 
uni pa saca nos pais di e abismo cu e pandemia Covid a hinca 
nos aden. 


Betico lo ta orguyoso di nos frontliners cu ta haciendo un 
trabou grandi den cuido di nos pashentnan y nos grandinan y 
den mantene orden publico. 


Betico lo ta orguyoso di nos ciudadanonan cu boluntariamente 
ta saca man pa yuda otronan. 


Orguyoso di tur e boluntarionan cu ta yuda esnan mas 
vulnerabel di nos pais. 

Orguyoso di tur esnan cu a haci hopi sacrificio den e pandemia 
aki. 


Mescos cu mi, mi ta sigur cu e tambe lo ta hopi orguyoso di tur 
esaki. 


Covid a dal nos duro, pero mi tin tur confiansa cu nos lo 
enfrenta y surpasa e reto aki tambe. Sigur inspira pa e lucha 
pa Status Aparte di nos pais cu Betico Croes a realisa, e biaha 
aki tambe, nos tin e mesun determinacion, y perseverancia 
y uni den amor pa nos pais, pa lanta, gara e bandera y sigui 
cu e lucha. Talves nos tin cu dal algun paso chikito atras, pa 
despues sali dilanti cu pasonan grandi, pa un economia mas 
fuerte, cu un autonomia mas fuerte, pa un Aruba mas fuerte. 


Y nos a yega di pasa den esaki caba. Prome cu nos a drenta 
nos Status Aparte dia 1 di januari 1986, Lago a cera su porta. 
Cu esaki e tempo ey gobierno a perde gran parti di su entrada, 
mescos cu awor. E tempo ey nos a wordo inspira pa Betico, cu 
determinacion, perseverancia y union, nos a enfrenta e retonan 
y surpasa nan. Mescos nos lo haci awor. E unico diferencia ta 
cu Betico Croes no ta fisicamente cu nos mas awor. 


ENCONTRA E BETICO DEN BO 

Sinembargo manera el a bisa nos “si mi cay na caminda, gara 
e bandera y sigui cu e lucha”, awor ta momento pa nos cada 
un gara e bandera, y sigui cu e lucha. E lucha den nos bida 
diario, cu nos famia, na nos trabou, den nos districtonan. Gara 
e bandera ey cu orguyo, y ban sigui cu e lucha, pa asina hiba 
nos hogar, nos trabou, nos districto, nos pais padilanti. 


Y nos por. Pasobra nos cada un tin un Betico den nos. 
Simplemente bo mester busc'e. Busca e balornan, principionan 
cu Betico a siña nos, cu el a mustra nos. Pa asina enfrenta e 
retonan actual cu determinacion, perseverancia y den union. 
Lucha pa bo soñonan. Nunca rindi. Si bo soño ta bo destino, 
no ta importa cuanto obstaculo crusa bo caminda, nos bon 
Dios ta yuda bo logr'e. 


Manera e hoben Braden cu mi a topa ora mi a bishita St. 
Paulus School siman pasa. Braden a bisa mi cu orguyo, cu el 
a representa Aruba den caredanan di BMX. Braden a haya e 
Betico den dje, poniendo nomber di Aruba briya den exterior. 
Asina nos cada un tin un caracteristica di Betico den nos. 
busc'e! 


DANKI 

Mi kier finalisa cu palabranan di agradecimento. Na prome luga 
na colega Minister Xiomara Maduro y Comision Celebracion 
Dianan Nacional cu a organisa e celebracion di e dia nacional 
aki hopi bunita y significativo. Danki colega. 


Mi kier gradici tambe tur esnan cu a lucha hunto cu Betico, y 
henter nos comunidad cu awe ainda tin un cariño grandi pa 
Betico. Danki pa sigui mantene su memoria bibo memey di 
nos. 


Mi kier gradici tambe su famia, tur esnan cu a sacrifica pa 
Betico Croes por a dedica su bida na e lucha pa nos Status 
Aparte. Especialmente su yiunan. Awe indudablemente boso 
lo kier a lanta y dune un serenata pa su cumpleaños. Y apesar 
cu nada por yena e bashi cu el a laga, sa cu henter nos pueblo 
ta sumamente agradecido na cada un di boso pa e sacrificio 
cu boso a haci. Y ohala cu e cariño y respet cu nos pueblo tin 
pa boso tata Betico, por duna boso consuelo e dia aki. 


Pa varios aña caba, mi ta bishita scolnan prome cu Dia di 
Betico, pa admira con nan ta preparando pa e dia aki. Semper 
mi ta haya sorpresanan agradabel con nos maestronan y 
alumnonan ta esforsa nan mes pa celebra e dia aki. Danki na 
maestronan y mayornan. 

Mi ta corda dos aña pasa, durante mi bishita na Scol Paso pa 
Futuro, un alumno a puntra mi: si Betico lo tabata na bida, kico 
ami lo kier bise? 


Si Betico lo tabata na bida lo mi kier bise DANKI. DANKI pa bo 
lucha y sacrificio. 

DANKI pa duna nos un pais autonomo pa biba den dje, pa 
lanta nos yiunan den libertad. DANKI pa siña nos e balor di 
conserva nos autonomia y DANKI pa kere den Aruba y den 
nos ciudadanonan. 


Ohala cu e dia aki por inspira cada un di nos pa por enfrenta 
e retonan den nos bida, y con pa surpasa nan. Cu Dios 
bendiciona nos dushi pais Aruba. 

FELIZ DIA DI BETICO 

Prome Minister Evelyn Wever-Croes: 


PROME MINISTER LO TA PRESENTE NA 
TOMA DI POSICION DI PRESIDENTE 
FEMENINO DI HONDURAS 

Diahuebs, 27 di januari, Honduras ta conoce un Presidente 
Nobo, Sra. Xiomara Castro, un Presidente femenino. Prome 
Minister Evelyn Wever-Croes lo representa Reino Hulandes 
na e acto di toma di posicion cu lo tuma luga diahuebs 7or di 
mainta. Varios otro mandatario mundial lo ta presente den cua 
varios lider femenino den region. 


Haciendo uzo di e oportunidad cu varios lider femenino ta 
presente na Honduras pa e ocacion special aki, lo tuma lugar 
un encuentro pa trata e desaroyo di hende muhe tanto den 
politica como den otro funcionnan. Tin hopi interes cu a wordo 
expresa pa sa kico Aruba ta haci pa stimula mas desaroyo di 
hende muhe den liderazgo y kico ta haci pa sigura e exito di 
hende muhe den posicionnan di liderazgo. 


“A yega na nan atencion cu na Aruba hopi posicion di liderazgo 
ta wordo ocupa pa hende muhe cua sigur tawata un bon motibo 
pa nos organisa e encuentro aki”, Prome Minister a enfatisa. 


Presente na e eventonan lo ta tambe Vice Presidente di Merca, 





Sra. Kamala Harris, hunto tambe cu otro mandatarionan den 
region. Prome Minister a expresa cu ta un gran honor pa 
representa Aruba y Reino Hulandes pa estrecha lasonan como 
tambe mira kico ta e oportunidadnan cu por explora. 


“Ta un honor pa mi tambe pa presencia pa prome biaha toma 
di posicion di un Presidente Femenino den un otro pais. Como 
hende muhe, nos mester apoya otro hende muhe, yuda y 
sostene otro, pa asina mas hende muhe por ta exitoso”, Prome 
Minister a expresa. 


Mr 
Aruba mester . 


di nos TUR! | 


a] 

Prome Minister Evelyn Wever-Croes: 
Prome Minister y Minister di Salubridad di Aruba 


TA REUNI CU PREMIER Y MINISTER DI 
LABOR Y ASUNTONAN SOCIAL DI CORSOU 








e > 

Diabierna mainta, Prome Minister di Aruba señora Evelyn 
Wever-Croes y Minister di Salubridad señor Dangui Oduber a 
reuni cu Prome Minister di Corsou señor Gilmar Pisas hunto y 
Vice Premier Minister di Labor y Asuntonan Social di Corsou, 
señora Ruthmilda Larmonie. 


Den un declaracion duna, señor Pisas a indica cu e intencion 
ta pa su persona y Vice Premier di Corsou bishita e islanan 
den Reino pa asina cera conoci cu cada un di nan mas di 
cerca. Aruba ta e prome isla cu nan a bishita pa motibo cu entre 
Aruba y Corsou tin diferente combersacion caba andando riba 
diferente topico. 


Durante e reunion, un di e topiconan cu sigur a haya hopi 
atencion ta e maneho di Aruba pa cu Covid. Señor Pisas a 
indica cu nan lo kier evalua den ki direccion nan lo por bay 
y kico lo ta e consecuencianan pa Corsou pa e stapnan cu 
nan lo mester tuma. Tambe a papia riba e combersacionnan 
cu Corsou tabata tin cu Hulanda, cu e Staat Secretaris nobo 
pa loke ta trata fondo di likides. Varios otro topico en comun a 














wordo discuti. Señor Pisas a expresa cu e reunionnan tabata 
hopi positivo y den bon esfera na unda a intercambia ideanan 
pa asina sigui traha hunto den bienestar di e islanan. 


“Hopi biaha un Prome Minister ta atende cu varios asunto cu 
ta concerni e pais y na momento cu e no tey, ta tuma hopi 
tempo pa e Vice Premier por “catch on” riba tur e asuntonan 
cu ta ser laga atras. Pa evita como pais esaki, mi a tuma e 
iniciativa di bishita e diferente islanan hunto cu e Vice Premier 
pa asina nos cera conoci cu e islanan y nan ministernan. E 
bishita sigur tabata uno hopi positivo na unda Vice Premier 
señora Larmonie tabata tin e oportunidad di cera conoci cu 
varios di e ministernan di Aruba”, Premier Pisas di Corsou a 
duna di conoce. 


Prome Minister di Aruba, señora Evelyn Wever-Croes a 
expresa su satisfaccion con e reunion cu e mandatarionan di 
Corsou a bay cu sigur e topiconan trata lo ta na bienestar di e 
paisnan den Reino mientras cu lasonan ta wordo estrecha pa 
uni como paisnan ruman. 

URSELL ARENDS 





Minister Arends: 


PASONAN CONCRETO PA UN 
SERLIMAR NOBO 





Otro luna lo ta importante den e historia 
di Serlimar SG mirando cu Corte lo 
mester dicidi si ta extende e periodo 
di surseance van betaling. Esaki ta un 
decision cardinal y e decision di juez 
lo determina destino di e compania 
nacional aki. 


Desde prome dia Minister di Naturalesa 
Ursell Arends a haci esfuerzonan 
grandi pa mustra па juez cu Serlimar || 
tin derecho di existencia. Mientras cu | 
ta preparando e plannan pa renoba 
e compania, e minister a bin ta traha 
riba tres paso concreto pa logra sanea e situacion actual na 
Serlimar. 





Prome punto importante tabata pa yega na un areglo di pago 
cu Departamento di Impuesto. A logra haci esaki durante 
december 2021 cu bon cooperacion di e departamento 
menciona. Siguientemente e segundo paso ta pa cuminsa paga 
debenan atrasa cu comercio. Apesar di e situacion financiero 
fragil di Aruba, asina mes a logra yega na 2.5 miyon pa pone 
den presupuesto pa 2022. Aunke e fondo aki ta solamente 
un parti di e debe total, e montante aki ta critico pa Serlimar 
por cumpli cu su debenan den sector priva. Esaki ta pa paga 
servicionan cu Serlimar a ricibi den pasado for di comercio, 
pero pa cual e contribuicion di Gobierno e tempo ey no tabata 
suficiente. 


Por ultimo e compania mester a ahusta su tarifa na uno 
comercialmente mas realistico y di parti di Minister Arends a 
aproba e ahustacion aki. Den pasado structuralmente a subi 
gasto y baha entrada di Serlimar. Esaki ta un formula cabez- 
abou di haci negoshi y ta un formula excelente solamente si e 
intencion ta pa kibra e compania. Cu e tarifa nobo Serlimar ta 
pone su entrada na un nivel corecto. 


E tarifa nobo pa 1 container lo bira AFL 28.00 y pa 2 container 





AFL 38.00 entrante februari 1. 
Anteriormente esaki tabata AFL 25.00. 
Desde inicio a indica cu e sistema di 
cobransa riba su mes ta un factor cu a 
causa daño na e compania y cu esaki 
mester a wordo optimaliza. Serlimar 
awo a inverti den technologia nobo 
cu ta haci posibel pa cobransa sali 
na tempo y na un manera corecto y 
eficiente den cual nan por garantisa 
cu Serlimar ta ricibi e entrada y ta ser 
paga dor di e clientenan pa e servicio 
cu nan ta duna. 





Segun Minister Arends, proximamente lo tin mas pasonan pa 
logra baha Serlimar su dependencia riba gobierno. Pero pa 
garantisa continuidad lo mester di un reforma interno pronto. 
Minister a duna di conoce tambe cu lo cambia e meta y tarea 
di Serlimar. E trabou principal di e compania ta recogemento 
di desperdicio. Esaki ta loke e compania ta haci hopi bon. 
Pero e parti di separacion y procesamento di desperdicio lo 
mester sosode na otro forma. Pa esaki tin un proyecto pa 
modernisa e manera con na Aruba nos ta procesa e diferente 
"waste streams", o sea e diferente tipo di desperdicio cu nos 
ta produci. Den futuro sector priva lo tin un rol hopi importante 
den maneho di waste streams y den diseña e waste policy 
nacional. Nos ta revisando tur e leynan cu ta aplica riba e 
tereno aki. 


Ta un lastima pa mira con e compania aki a wordo malusa 
pa probecho politico. A abusa di dje di tal forma cu casi ela 
bati bancarota. Y den esaki ta e tranadornan a keda mal sirbi 
y awe nan entrada ta den wega. Pero nos tin speransa cu 
huez lo reconoce e esfuerzo cu a wordo haci y cu e lo sa di 
duna Serlimar un oportunidad pa restructura y sigui dilanti. Tur 
hende lo compronde cu ningun compania ta traha por nada. Mi 
tin pleno confiansa cu Aruba henter ta compronde cu Serlimar 
tambe mester di ingreso pa e por sigui. Serlimar mester di 
Aruba mescos cu Aruba mester di Serlimar. 

Inversion den bo mes 
Inversion den nos economia 
Inversion den nos pais 


Creando oportunidad pa tur ciudadano! 


Gobierno di Aruba | Aruba mester di nos tur! 
с 

MINISTER XIOMARA MADURO 
Finansa y Cultura 








Minister Xiomara Maduro a hiba un discurso durante e 
Manifestacion Cultural Dia di Betico 2022. E mandatario 
encarga cu Finansa y Cultura a inicia su discurso expresando 
cu pa su persona ta un gran honor y placer di por ta presente 
y ela gradici comunidad pa por permiti su persona drenta tur 
hogar pa dirigi algun palabra en conexion cu ‘Dia di Betico’. 
Ademas e mandatario a invita comunidad pa disfruta den union 
familiar na cas di e Manifestacion Cultural cu presentacion di 
varios talento local. 


Diamars 25 di januari, nos ta recorda e fecha natal di nos 
Libertador, Gilberto Francois (Betico) Croes den feliz memoria. 
Un Dia Nacional pa nos por para keto, reflexiona y rindi honor 
na nos heroe nacional, Betico Croes. 


Betico a nace na aña 1938 den un famia humilde na Sta. Cruz 
cu a biba den union y a siña comparti y yuda otro igual na hopi 
famia humilde Arubano. Betico tabata sa cu den union, e por a 
haya e forsa pa por logra cosnan grandi pa su pueblo. 


For di edad hoben, cu e tabata studia na Hulanda, Betico 
tabata conoci como un studiante cu tabata mantene e grupo di 
studiantenan Arubano uni. Despues cu ela termina su estudio 
y den su funcion como maestro di scol, ela traha den union 
cu su alumnonan cu te dia di awe ta aprecia e dedicacion y 
atencion cu ela brinda nan. 


Na aña 1971 den union cu sulidernan di bario y simpatisantenan, 
Betico a lanta su propio partido Movimiento Electoral di Pueblo 
(MEP). 


For di momento cu Betico a dicidi di drenta politica, e tabatin 
como meta pa caba cu tur division y trece unidad di tur pueblo 
cu a bin forma Aruba. 

Continuacion MINISTER XIOMARA MADURO A BISHITA DOMINICUS COLLEGE... 


E no tabata discrimina y haci distincion. Pa Betico tur esnan 
cu ta biba na Aruba ta pertenece na e pida baranca aki nan. 
Betico a destaca den su lucha ferviente pa trece union bou di 
tur ciudadano, sin importa rasa, color, of religion. 


Minister Xiomara Maduro a sigui trece dilanti den su discurso cu 
Betico tabata un persona amabel, yen di carisma y tabata hopi 
social. Un tremendo lider cu a percura pa un union berdadero 
den nos pueblo. Un pueblo uni tabata masha importante pa 
Betico. Den su historia politico ela sobresali pa e union, e 
lucha, e curashi for di momento cu ela compromete su mes cu 
nos pueblo pa e lucha pa realizacion di nos Status Aparte den 
Reino Hulandes. Ta e union cu Betico a trece bou di su pueblo 
tabata determinante pa por realisa e deseo di su pueblo. 


Betico ‘E Tata di Aruba’ a uni Aruba manera UN famia. 

Awe 36 afia despues cu Aruba a haya su Status Aparte, nos ta 
den un situacion diferente. Nos ta den un situacion di pandemia 
cu a afecta Pais Aruba enormemente. 


Un situacion den cual cu nos mester demostra un bes mas cu 
‘Un pueblo uni hamas por wordo venci’, manera Betico a haci 
pa logra nos Status Aparte. 


Minister Xiomara Maduro a efoca riba e union di nos pueblo 
y a invita e pueblo: Aruba, Ban Uni un bes mas. Ta den union 
nos pueblo ta haya e forsa di coherencia pa hunto nos por 
trece Aruba bek riba pia. Ta den union, nos pueblo por enfrenta 
y surpasa tur reto y logra metanan grandi pa nos Pais Aruba. 


Riba ‘Dia di Betico' laga nos para keto, enfoca y reflexiona 
riba e historia di Betico y kico tur ela logra pa Pais Aruba. Ban 
splica nos yuinan ken ta Betico Croes y kico tur ela haci pa 
awe Aruba tin su mesun identidad cu cada Arubano por ta 
orguyoso di dje. Conta nos yiunan kico Betico a nifica pa e 
pueblo Arubano, pa e historia di su lucha no bay perdi. Aunke 
Betico no tey fisicamente cu nos mas, laga su legado keda 
inspira nos y laga nos mantene su memoria bibo den nos 
mente y nos curason! 


Minister Xiomara Maduro den su discurso tambe a comparti cu 
durante ultimo siman ela bishita algun scol preparatorio y basico 
pa asina comparti cu e alumnonan e historia di Betico Croes. 
“Ta cu gran alegria mi a experiencia e interes y entusiasmo cu 
e muchanan tin pa siña mas tocante di Nos Libertador” tabata 
palabranan di e mandatario. 


Den cuadro di esaki Comision Celebracion Dianan Nacional 
conhuntamente cu algun maestro di scol ta organisa riba Dia 
di Betico pa 5'or di atardi un Quiz 'Kibra Coco' cu preguntanan, 


entrevista y interaccion tocante di Betico Croes panos hobennan 
di scol basico por participa y gana premio. E programa aki lo 
pasa na TeleAruba y DiarioTV. 


E mandatario a haci un invitacion na tur mayor pa laga e 
muchanan di scol basico participa na e competencia aki den 
union familiar. 


Ademas Minister Xiomara Maduro den su discurso a extende un 
invitacion na un y tur pa dia 25 di januari, Dia di Betico, pa 9'or 
di mainta sintonisa canalnan di television local y plataformanan 
social, pa e Acto Protocolar riba Plaza Libertador Betico Croes. 
Lo tin un bunita programa pa asina rindi homenahe, respet y 
honor na Nos Libertador Gilberto Francois (Betico) Croes. 


Terminando su discurso Minister di Cultura Sra. Xiomara Maduro 
a expresa palabra di gratitud na Comision Celebracion Dianan 
Nacional y tur nos talentonan local pa haci e Manifestacion 
Cultural Virtual posibel pa asina den e union di nos sernan 
stima, nos por conmemora y celebra ‘Dia di Betico’ 


Un pueblo uni, hamas por wordo venci. 
Feliz Dia di Betico! 





26 di januari 2022 


Danki pa boso trabou na bienestar di Pais Aruba 


riba boso dia special 





Xiomara Maduro 
Minister di Finansa y Cultura 


Ө © O | xiomaramaduro.com 

MINISTER DANGUI ODUBER 
Turismo y Salubridad Publico 

















: Ww PR bi А BRI A т E | maj 
AR l e] u] ЖА R | R 7 A E [I a 8 | = EMI 
LALIVIVA RIDA E LIDE 


ы А 
A 
D UN a I 





Dia 25 januari nos ta celebra dia di Betico Croes, nos libertador. 
Un dia cu a wordo decreta como un dia nacional pa gobierno di 
Aruba pa asina conmemora y celebra e dia grandi aki pa nos 
pais Aruba. 


Betico Croes q.e.p.d. ta un estadista grandi pa Aruba y nos 
libertador. Betico Croes ta esun cu a lucha incansablemente 
pa awe nos tin nos libertad, nos Status Aparte. 


Awe nos tur por ta orguyoso cu nos ta un pais cu nos propio 
himno, nos propio bandera, nos escudo, nos propio moneda, 
banco central, Parlamento y nos propio gobierno. Promer cu 
afia 1986 esaki no tawata e caso. 


Cu awe mi por ta forma parti di Movimiento Electoral di Pueblo 
MEP ta un honor y orguyo pa por sigui cu e lucha y ta parti di 
e prestigioso partidi aki. 





Betico Croes a sińa nos tur ni con chikito bo por ta, laga bo voz 
resona, lucha te ora bo logra y tin curashi pa lucha. Awe nos 
tin nos Status Aparte cu danki na e schrapmento di e fecha di 
independencia na ańa 1994 door di ex promer minister Nelson 
Oduber cu nos por a mantene nos Status Aparte. Ta nos tarea 
di politiconan di e siguente generacion pa mantene e historia di 
Betico Croes bibo y percura pa nos sigui conserva nos Status 
Aparte. 


Pais Aruba mester ta eternamente gradicido pa loke Betico 
Croes a haci pa nos tur. Un homber determina cu un vision pa 
futuro y cu tawata comprometi pa logra su metanan. 


Danki Betico Croes pa nos libertad y laga nos tur reflexiona 
riba e dia aki con importante su lucha tawata pa nos tur. 





Gobierno 
pi di Aruba 


Minister di Turismo y Salud Publico 


ta desea pueblo di Aruba 










HAMAS POR SER VENCI” 


“UN PUEBLO UNI, 


==... 25 di januari 2022 === 

MINISTER GEOFFREY WEVER 
Asunto Economico, Comunicacion y 
Desaroyo Sostenibel 








Recientemente Camera di Comercio y Industria di Aruba a elegi 
un bestuur nobo pa e aña 2022, di sra. Mr. Monica Kock como 
presidente, sr. Gavril Mansur como vice-presidente y demas 
miembronan, sra. Wanda Broeksema, sr. Daniel Ferrara, 
sr. Gerardus (Geert) Weber, sr. Eugene Farro, sr. Diederik 
Kemmerling, sra. Lay Hing de Kort-Yee y sr. Omar Tromp y 
den e cuadro ey e bestuur nobo di Camera di Comercio a 
reuni cu Minister di Economia, Comunicacion y Desaroyo 
Sostenibel Mr. Geoffrey Wever riba varios tema di importancia 
pa economia di Aruba. 


Camera di Comercio a informa Minister Wever di kier ta 
envolvi cu e implementacion di e topiconan di Landspakket 
cu ta regarda comercio, manera e reforma fiscal, mehoracion 
di e “level playing field”, reforma di leynan laboral. Minister 
Wever a duna bestuur di Camera di Comercio un splicacion di 
e trabounan cu ta den ehecucion relaciona cu e “economische 
hervormingen”. 


Pa locual ta trata e “economische hervorminger” tin 4 projecto 
cu a wordo aproba dor di Ministerraad di Aruba cu a wordo 
identifica como e puntonan mas importante y necesario pa portin 
un base solido pa economia di Aruba, entre otro (i) e eliminacion 
di “red tape” y un “one stop shop” pa permiso relaciona cu 
negoshi, (ii) implementacion di e mededingingsautoriteit y 











(iii) apertura di banco na un forma mas acelera. Tur ta basa 
riba recomendacionnan di un consultancy firm Hulandes 
Economisch Bureau Amsterdam. Minister Wever a informa 
tambe cu den cuadro di transparencia e a solicita un reunion 
cu Parlamento di Aruba pa asina duna un presentacion di e 4 
projectonan aki pa asina Parlamento di Aruba ta na altura di e 
trabounan cu ta den ehecucion. 


Minister Wever a splica bestuur di Camera di Comercio cu 
promer lo duna Parlamento di Aruba un splicacion amplio y 
duna Parlamento tur e consehonan cu a wordo prepara pa 
Economisch Bureau Amsterdam y despues lo informa pueblo di 
Aruba tambe di esaki. Tambe Minister Wever a splica Camera 
di Comercio cu Minister di Economia ta trahando riba un 
programa di inversion pa proyectonan sostenibel pa asina crea 
oportunidadnan di inversion pa sector financiero y dunando un 
empuhe na economia di Aruba y na mes momento contribui na 
e transicion pa haci Aruba un pais sostenibel. 


Minister Wever ta gradici e bestuur di Camera di Comercio 
saliente pa e tremendo trabou cu nan a desplega y ta desea 
señora Mr. Monica Kock y e bestuur nobo hopi excito y ta spera 
cu Ministerio di Economia y Camera di Comercio sigui traha 
hunto na bienestar di economia di Aruba. 

MINISTER ROCCO TJON 
Husticia y Asuntonan Social 





Minister Tjon a duna di conoce cu esaki ta un dia hopi importante 
pa e mundo di kinderopvang, of manera ta mihor conoci na 
Aruba “Creche”. Den luna di November 2021, den e mesun 
sala na EPI, a termina cu e ultimo sessionan di e Codigo di 
Proteccion, caminda tur e leidsternan di e crechenan a haya e 
materia aki, pa asina por implementa esaki den nan trabounan 
diario. Na final di e sessionnan aki, ta unda oficialmente a duna 
di conoce cu e opleiding MBO niveau 3 pa kinderopvang lo bira 
un realidad y alaves acredita door di Directie Onderwijs. 


E mandatario a splica di ta hopi satisfecho cu e realisacion di 
e opleiding aki, danki na e Sociaal Crisis Plan (SCP). Esaki ta 
un di motibonan dicon desde aña pasa, a boga pa continua cu 
e Sociaal Crisis Plan, apesar di a haya hopi contratiempo di 
oposicion den parlamento, paso oposicion no kier a prolonga 
e diferente contractnan den cuadro di e Sociaal Crisis Plan. 
Si e prolongacion di e contractnan no lo a logra, e opleiding 
di awe no por ta un realidad. Minister Tjon a vocifera cu ta 
importante pa señala cu participantenan mes a indica di kier 
participa den e curso aki, algo cu a wordo determina por medio 
di un encuesta cu a wordo haci. Esnan cu ta participa den e 
opleiding aki, tambe ta hasi e pago necesario pa por participa. 





E compromiso di Gabinete Wever-Croes II, muy en particular 
pa e tema di nos muchanan, ta pa contribui y yuda. Por medio 
di esaki, por bisa cu a dicidi di inverti den esaki, unda ta aloca 
fondo pa parcialmente cubri e gastonan di e curso, pa e 
participantenan. E inversionnan aki ta importante pa proteha y 
guia nos muchanan mas mihor ainda. 








Pa conclui, Minster Tjon a duna di ta hopi satisfecho di por mira 
e opleiding aki bira un realidad, asina mira con e diferente 
metanan ta wordo cumpli, den e parti di asuntonan social. 
E mandatario a duna di compronde, cu esaki ta mustra e 
importancia di e conexion entre ministerio di Asuntonan Social 
cu e Ministerio di Husticia, unda cu por medio di e inversionnan 
aki den e parti di asunton social, bo lo mira e frutonan di esaki 
den plaso largo den e parti di Husticia. 

Minister Rocco Tjon: 


TUR RECHERCHEUR DI JEUGD EN ZEDEN 
POLITIE AWORAKI TA CERTFICA PA VERHOOR 
MUCHANAN Y ASINA CONDUCI MIHO 


INVESTIGACIONNAN 
ENTRENAMENTO AKI A WORDO DUNA DOOR DI 
"KINTERVIEW" 


Ayera a termina cu e opleiding di “verhoor di minderjarigen" 
unda ta capacita 12 profesional di diferente departamento pa 
por conduci mihor investigacion den casonan di abuso sexual, 
asina e mandatario a duna di conoce. Minster Tjon a expresa 
di ta hopi satisfecho cu esaki, y a elabora cu December e parti 
teoretico di e curso a tuma luga, y awor nan a conclui cu e 
parti practico, y asina awor full “Jeugd&Zeden Politie” (JZP) 
ta certifica. Ademas di e profeshonalnan di JZP, a certifica e 
diferente psicologonan di Orthopedagogisch Centrum , Directie 
Voogdrijraad y KIA. 


Sigun Minister Tjon, den varios ocasion a wordo treci pa 
dilanti, cu e parti mas importante pa atende cu casonan di 
abuso sexual ta e investigacionnan cu ta wordo conduci. Esaki 
ta algo cu a wordo vocifera door di “Orde van Advocaten”, cu 
a yega di splica na parlamento cu locual ta parti di nan trabou, 
ora ta trata nan defensa den un caso asina ki, ta desacredita 
e investigacon cu ta wordo conduci. Por medio di hasi mihor 
investigacionnan y percura pa esakinan ta hermeticamente 
sera, ta permiti cu e inversionnan aki ta di balor agrega. Tin 
varios otro paso cu ta tumando luga, manera Ministerio Publico 
dentro di poco lo anuncia un “aanwijzing” nobo pa loke ta trata 
“opsporing”, ora ta trata di e tipo di casonan aki specificamente. 
Minister Tjon a expresa di ta contento di a mira dos fiscal cu 
a presenta den nomber di Ministerio Publico pa e entrega di e 
certificadonan aki. 


Kinterview ta un organisacion renombra riba e materianan aki, 
cu tin hopi aña di experiencia, ademas di tin hopi aña ta duna 
e cursonan aki na Hulanda, unda nan ta certifica polisnan 
Hulandes. Banda di esaki, a splica ayera na tur esnan cu a logra 
ricibi nan certificado y esnan presente, cu ya a logra cumpra tur 
e materialnan necesario pa por ekipa e “studioverhoorruimte” 
cu camaranan nobo, pa asina por cumpli cu tur e regla y 
normanan internacional, pa ora di presenta e investigacionnan 
aki dilanti un hues, por ta sigur cu e caso ta solido. Aworaki na 
Aruba por bisa cu tin suficiente profeshonalnan pa por conduci 
e investigacionnan aki na alto nivel, segun e mandatario. 


Miniser Tjon lo kier termina cu gradici señora Daphny 
Tecklenborg, cu ta encarga cu e proyecto di “Family Justice 
Center” pa a organiza y maneha e curso aki. Ta importante 

pa remarca cu tin varios combersacion cu a tuma lugar caba 
cu sefiora Tecklenborg, pa percura continiduad di e curso 
aki, pa asina den e afianan nos dilanti, constantemente e 
profeshonalnan keda haya e training nan necesario pa nan 
por keda altanto di e tema aki. 

MINISTER ENDY CROES 


Enseñansa y Deporte 





Minister di Deporte: 
TA FELICITA EKIPO DI RCA CU A TITULA 


CAMPEON DI COPA BETICO CROES 2022 


Diamars ultimo dia di Betico Minister Endy Croes tabata 
presente na Guillermo Prospero Trinidad na Dakota na unda a 
tuma luga e final di e campeonato di futbol Copa Betico Croes 
2022. Den un tremendo encuentro final di futbol unda ekiponan 
di RCA & La Fama a topa otro. RCA a gana cu e score di 1- 0 
y ta logra mantene su titulo pa di tres aña consecutivo di Copa 
Betico Croes. 


Minister Endy Croes ta gradici Arubaanse Voetbal Bond 
‘AVB’ рге invitacion. Alabes ta felicita tur e ekiponan cu a 
participa ne campeonato haciendo e uno exitoso. Pa finalisa e 
mandatario ta duna palabra di danki n'e ekipo di AVB, referee y 
e boluntarionan cu ta traha cu amor y pasion pa deporte. AVB 
y deporte den su totalidad por conta cu sosten di Ministerio di 
Deporte. Masha pabien ne tricolornan di Solito! 

MINISTER ENDY CROES A BISHITA SCOL 


En conexion cu Dia di Betico 


Diabierna mainta Minister di Enseñansa y Deporte Endy Croes 
a bishita scol basico Colegio Ora Ubao na Tanki Leendert. E 
mandatario a wordo ricibi di un manera hopi special door di e 
alumnonan cu tabata para na entrada di scol cu bandera di 
Aruba den nan man. Durante e bishita Minister Endy Croes a 
comparti informacion di e historia, bida y trabou Betico Croes 
n'e alumnonan di e dos 6de klasnan. E meta ta p'e alumnonan 
conoce e historia y importancia di e lucha cu Betico a hiba pa 
henter e pueblo di Aruba pa por a logra e Status Aparte. 














Ta importante pa conoce e historia di Status Aparte. Betico 
Croes a unifica e pueblo aki a traves di bin cu un bandera y 
himno. E alumnonan tabata scucha cu hopi atencion, tabatin 
hopi pregunta. Na final nos a haci e alumnonan pregunta y 
remarcabel ta cu e alumnonan tabata sa caba diferente faceta 
di e historia. 








Despues di e presentacion nos a pasa saluda tur e klasnan. 
Minister Endy Croes ta gradici e cabesante di e scol sra. Nanette 
Vingal Lacle, tur e docentenan y specialmente e alumnonan pe 
bunita recepcion y p'un mainta asina ameno. 'Ban recorda y 
celebra Dia di Betico pe herencia bunita cu e la laga atras, nos 
Status Aparte”, e mandatario a finalisa. 

Minister Endy Croes: 
FUNDACION AUTISMO ARUBA (FAA) A 





PRESENTA PLANNAN PA 2022 











Siman pasa hunto cu colega Minster di Husticia y Asuntonan 
Social Rocco Tjon nos a reuni cu directiva di Fundacion 
Autismo Aruba (FAA) unda nan a presenta algun material cu a 
wordo crea y e plannan pa cu aña 2022. 


E mandatario a sigui bisa cu Fundacion Autismo Aruba a 
conduci diferente campaña durante aña 2021, pa asina 
conscientisa comunidad tocante e tematica di autismo y 
inclusion na Aruba. Durante e periodo aki FAA a logra traha cu 
diferente studiantenan pa asina crea material y plannan pa por 
sigui promove e tema di inclusion na Aruba, specialmente den 
areanan di educacion, social y salubridad. 


Sr. Ken Thiel kende a finalisa su estudio na Hulanda a presenta 
su tesis titula “Recommendations to reduce the socio-structural 
barrier “access to training” faced by educators in mainstream 
primary schools of Aruba to provide ASD-inclusive education”. 


Tambe sra. Shaylee Loopstok y sra. Jary-Ann Geerman di 
IPA a duna splicacion amplio na e madatarionan di e proyecto 
di “Fidget Toys Box” cu ta cosnan di hunga, cu facilmente bo 
por tene den bo man cu un meta positivo pa personanan cu 
entre otro ADHD, ADD, OCD y autismo. Door di hunga cu 
un di e fidget toy, e ta yuda cu concentracion, reduci stress 
y ansiedad. Tambe e ta yuda traha ariba e motoriek fini y ta 
stimula e coordinacion entre e man y wowo. Esakinan tur ta 
e motibonan pakico ‘fidget toys’ por wordo introduci / permiti 
den klas y na scol. Minister Endy Croes a sigui bisa durante e 
























reunion un punto cu a wordo treci pa dilanti ta pa por tin mas 
guia pa educadornan, Por ultimo, FAA ta den preparacion pa 
cu e siman di inclusion cu lo tuma luga na luna di april 2022. 

Minister di Enseñansa y Deporte Endy Croes ta recorda e 
lucha di Betico Croes pa cu Status Aparte en conexion cu Dia 
di Betico. Dia 25 di januari ta e fecha natalicio di nos Libertador 
Betico Croes y si Betico tabata na bida e lo a cumpli 84 aña. 
Importante pa nos tene e lucha di Betico Croes bibo den nos 
memoria traspasando esaki di generacion pa generacion. Loke 
Betico a logra pa e pueblo aki esta nos Status Aparte t'e piesa 
di mas importante cual a percura p'e desaroyo di nos pais. 


Barco di Libertad un simbolo y icono di libertad: 

E ‘Barco di Libertad’ ta un simbolo y icono hopi importante 
di e lucha pa Status Aparte. Un grupo di amigo kendenan 
fielmente a sostene Betico den su lucha pa Status Aparte a 
dicidi di arma un truck “flatoom” cu speakers y sonido. Den 
final di añanan 70 y inicio di aña 80 den cayente di e lucha 
pa Status Aparte mundo no tabata conoce tecnologia manera 
celular, Facebook, whatsapp etc. Pues pa comunica cu pueblo 
e tempo aya ta “CB”, radio, television y corant tabata hunga 
un rol importante banda di telefon liña duro y pamfleta . E 
Barco di Libertad tabata sali practicamente tur atardi recore 
Aruba di skina pa skina pa asina hiba e mensahe di Betico den 
cuadro cu e lucha pa Status Aparte. Banda di esaki nan tabata 
toca musicanan di e partido MEP y cancionnan di Betico pero 
tambe musicanan sentimental pa crea mas aun e amor patria. 
Betico na diferente reunionnan publico tabata usa e sistema di 
speaker di e Barco di Libertad pa comunica cu pueblo. E Barco 
di Libertad tabata compaña Betico durante paradanan di auto 
durante eleccion. Dia 24 di April 1983 tempo Betico a wordo 
tira riba veld di Nadi Croes/Crismo Angela (antes Winston) 
door di un agente policial, e Barco di Libertad tabata algun 
auto tras di e Jeep di Betico y a presencia esaki hopi di serca. 
E ekipo di e Barco di Libertad tabata soldaatnan di e lucha hopi 
fiel y leal na Betico. Den cuadro di e importancia di e Barco di 
Libertad hibando e mensahe pa asina uni pueblo den e lucha 
nos ta sinti cu esaki mester su luga den historia y lo cuminsa 
canalisa e posibilidadnan. 


Mas di historia BMW “Do the Whiper” y Barco di Libertad: 

E Barco di Libertad den inicio di añanan 90 a wordo traspasa 
pa e banda popular BMW. E Barco di Libertad a fungi como 
‘flatbom’ truck di musica pa algun aña unda BMW tabata haci 
uso di dje den nan gloria. Sinembargo e Barco di Libertad 
e tempo ey su break, wiper y motor no tabata funciona 
debidamente. Den un parada na San Nicolas publico mester a 
pusha e Barco di Libertad cu a dal paga den parada cu BMW 
tocando nonestop pa e por a yega final. Di e storianan real aki 
BMW e banda popular di e tempo ey a composita e cantica 
inmortal “Do the Whiper” 


Barco di Libertad a wordo tuma bek: 
Den final di añanan 90 drentando aña 2000 Y2K a dicidi pa 

tuma e Barco di Libertad bek for di organisacion BMW unda a 
repara esaki y a prepare pa eleccion. Eleccion 2001 e Barco 
di Libertad a subi caminda bek pa partido MEP unda MEP a 
gana aplastante cu 12 asiento. Ultimo eleccion cu e Barco di 
Libertad a subi caminda tabata na 2005. Pues e famoso Barco 
di Libertad kende tabata tin su rol importante den historia tin 16 
afia awor hancra. Preparando pa celebracion di dia Nacional 
Dia di Betico 25 di januari proximo ta bon pa nos skirbi parti 
di e historia. Nombernan manera Len Besselink, Benny Vrolijk 
y otronan manera Jean, Dubero, Swindo Dubero, Quedais y 
Everaldo Croes (q.e.p.d) tabata algun di e militancia y ekipo 
di e Barco di Libertad. Lo sondea tur posibilidad pa duna e 
simbolo y icono aki su luga den e historia real di e lucha pa 
Status Aparte. Danki Betico pa bo vision y determinacion 
y danki pueblo pa a sostene e lucha di Status Aparte. Ban 
conserbe! 

Minister Endy Croes: 


LAGA NOS INCULCA DEN NOS YIUNAN 
E BALOR GRANDI DI STATUS APARTE Y E 
LUCHA DI BETICO CROES 


Minister di Enseñansa y Deporte Endy Croes ta felicita henter 
pueblo pa cu e dia Nacional cu nos ta celebra 25 di januari esta 
Dia di Betico. 


Ken ta Betico?: 

Betico Croes a nace 25 di januari 1938 y si Betico tabata na 
bida e lo a cumpli 84 aña di edad. Betico a bin di e pueblo 
humilde di Sta Cruz y ta yiu di Panchico y Mimita (def). Betico 
tabata felizmente casa cu Glenda y e matrimonio aki a produci 
4 yiu esta Gisette, Glenbert, Junior y Glendeline (Lalo). Nomber 
corecto di nos Libertador Betico Croes ta Gilberto Francois ( 
Betico) Croes. Betico tabata gusta deporte y musica. No 
solamente Betico a dirigi koor di Santa Cruz Maria Inmaculada 
Santa Cruz pero Betico tabatin su propio grupo esta Betico y 
su grupo cu ta pasa cas pa cas fin di aña tocando su acordeon 
y dande. Despues cu Betico a fayece e grupo a cambia di 
nomber y a bira Grupo di Betico. Betico a bay scol basico y 
a continua HBS na St. Dominicus College. Betico a sigui su 
estudio na Hulanda na Hilversum y a bira maestro di school. 
Betico a regresa Aruba y a traha na Sint Jozef School esta 
Colegio San Hose pa 6 aña. Betico a sigui studia y a haal LO 
den Handelskennis y LO Spaans. Betico dspues a traha 2 aña 
na Colegio San Antonio na Sta Cruz di 1965 pa 1967. 


Betico su amor pa Aruba: 

Betico tabatin un amor pa Aruba inmenso y a dicidi di subi lista 
politico pa duna aporte na su pais di un otro forma. Betico na 
1971 a kibra cu AVP y 9 di Februari 1971 a lanta su propio 
partido Movimiento Electoral di Pueblo (MEP). Su determinacion 
ta pa saca Aruba for di constelacion Antiyano cu e momento ey 
tabata 6 isla unda e isla mas grandi cu ta Curaçao tabata esun 
dominante. Betico a bringa y lucha pa esaki esta pa nos Status 
Aparte. Un lucha incansabel di 15 afia prome cu Betico a logra. 
Sinembargo e lucha no tabata facil. 


Algun parti di e lucha: 

Na augustus 1962 Betico a forma parti di delegacion di Reino pa 
bay Surinam. Betico a planta bek e idea di Status Aparte pero 
lamentablemente otro politiconan a bisa cu Betico no por papia 
den nomber di Aruba como cu MEP e tempo ey a saca 7 asiento 
den su prome salida y Betico ta representa 7 asiento. Betico a 
bisanan ‘Mi ta bay bek consulta cu mi pueblo y lo mi bolbe’. Dia 
18 di maart 1973 Betico a organisa un manifestacion masal 
den Wilhemina stadion momento parlamentarionan Hulandes 
tabata na Aruba cual tabata un impacto enorme. 


Betico a unifica pueblo cu Himno y Bandera: 

Den e proceso Betico a boga pa union pa asina henter e pueblo 
por sostene e lucha. Betico a forma un comision pa Aruba por 
hafia su propio bandera y himno. Dia 18 di maart 1976 nos 
bunita bandera a bay halto den Wilhemina stadion y nos himno 
Aruba Dushi Tera a resona. Esaki a crea un impacto di orguyo 
den nos Arubianonan unda mas y mas hende cu un amor patria 


a acerca pa sostene e lucha di Status Aparte. 25 di maart 1977 
a organisa un Referendum pa pueblo mes por dicidi su futuro a 
traves di Voz di pueblo ta voz di Dios. ( Vox Populi, Vox Dei). 
Lamentablemente AVP cu su lider nobo e tempo aya Henny 
Eman a pidi tur hende pa NO bay vota pidiendo tur hende pa 
bay lama e dia ey. Pueblo a reacciona masalmente cu 82.5% 
di voto na fabor pa Status Aparte. Aprobando di e manera aki e 
lucha di Betico cu un sosten incondicional. 


Augustus scur na aña 1977: 

Na afia 1977 MEP a obtene 5 di e total di 8 asientonan pa 
cu Parlamento di Antias durante eleccion. Lamentablemente 
Gobierno Central a yuda pa PPA e tempo aya a laga MEP 
for di gobierno. Esaki a trece cune un ola di manifesto cu a 
desemboca den augustus scur momento cu WEB a cay afor 
y Aruba den pleno Blackout mester a manda refuerso di Riot 
Comando di Curagao pa purba trece trankilidad. Tironan a 
cay riba nos hendenan cual tambe ta forma parti historia. Riot 
Comando hasta a drenta cas di mayornan di Betico na Sta Cruz 
na un manera inhusto pero e lucha a continua. Na 1978 Betico 
ta wordo encarcela pa 7 dia momento a hafia un revolver bou 
di asiento di su auto mientras nunca por a prueba cu ta di dje. 
Pueblo a compafia Betico hibe prizon pero manera e mes a 
bisa semper e lucha ta continua. 


Aruba ta logra Status Aparte: 

Dia 12 di maart 1983 durante conferencia di mesa redonda na 
Den Haag Ruud Lubber a expresa na final e palabranan historico 
* De Kogel is door de Kerk'. Akinan Betico y delegacion den 
nomber di Aruba a logra convence e Hulandesnan y Aruba a 
haña su Status Aparte entrente 1 di januari 1986 y pues tabatin 
3 aña pa prepara esaki. 


Betico ta wordo tira: 

Dia 24 di april 1983 Betico yegando veld di Nadi Croes/Crismo 
Angela (veld di Winston antes) a wordo tira pa un agente 
policial. Masa y pueblo a bay for di control. A hiba Betico Merca 
y despues di varios operacion Betico ta recupera y ta sigui cu 
e lucha. Finalmente dia 31 di december 1985 rond 9pm anochi 
pues 3 ora prome cu aña nobo unda nos mester celebra e logro 
di Betico su lucha Betico ta accidenta bay 11 luna den coma y 
ta fayece na Hulanda na un edad di 48 aña y nunca a biba pa 
mira su propio lucha wordo cristalisa. 


Betico a laga logronan grandi atras: 

Betico cu Status Aparte a logra pa Aruba tin su propio Gobierno, 
Parlamento, Gobernador, Procurador General,, Banco Central, 
Moneda, Himno, Bandera, Ortografia. Pues a laga un herencia 
valioso pa nos y manera el a bisa na su yegada di Hulanda. Dia 
cu nos Status Aparte mester wordo menasa esaki lo significa 
guera.. Danki Betico y ban celebra dia di Betico y traspasa e 
historia pa nos futuro generacionnan. 


(% 

Energia, Labor y Integracion 

3 somme ||__ 
Hi mes 
Recientemente Minister Glenbert Croes tabatin e placer di ricibi 


den su despacho su Colega di Corsou, Minister di Desaroyo 
Social, Labor y Bienestar, Señora Ruthmilda Larmonie-Cecilia. 


= 








Un reunion interesante durante cual a subraya e hermandad 
entre ambos pais, comparti ideanan y a explora e posibilidadnan 
di trabounan hunto en vista cu ambos pais ta practicamente 
enfrentando e mesun retonan riba tereno laboral. Pero tambe 
riba tereno internacional lo sigui traha hunto pa para como dos 
ruman pa logra e miho pa nos respectivo paisnan. 


Den cuadro di Dia di Betico, tabata pa Minister Glenbert Croes 
un placer di por a entrega na Señora Ministro, e buki di e historia 
di nos Libertador como un gesto di gratitud pa su bishita. E 
mandatario di Aruba a palabra cu su colega di Corsou di lo 
haci un bishita oficial pronto na su Pais pa hunto sigui lucha 























pa pone nos pueblonan bek riba pia riba tereno laboral. Ambos 
Pais por siña di e experencianan di otro. 

Riba 25 di januari 1938 nos Libertador a nace. E tempo ey 
ainda ningun hende tabata sa cu tabata poni den su destino cu 
Betico lo ta e gran Lider di nos pueblo pa realisa su Libertad. 
El a skirbi historia di nos Pais. El a skirbi historia di Reino 
Hulandes unda cu el a logra pa Aruba bira pais den Reino 
Hulandes, hayando su Status Aparte. 


Awor nos mester saca fruto di recorda su memoria. Pakico 
nos ta corda y recorda, balora e memoria di lucha di Libertad 
y bida di nos Libertador? Pa e historia cu nos cada un como 
conciudadanonan mester skirbi den nos propio bida: con nos 
ta bay duna balor na nos propio bida, con nos ta bay duna balor 
na nos propio historia y con esaki por contribui na e desaroyo, 
progreso, felicidad y bienestar pa nos Pais y henter nos digno 
pueblo di Aruba. Esey ta e gran reflexion cu nos mester haci. 


Riba Dia di Betico laga nos probecha e dia aki pa comparti 
cu otro, record'e. Cu su memoria inspira nos den nos propio 
caminda di bida y asina yuda nos cada un sigui haci Aruba 
miho, mas grandi, mas positivo, mas prospero, mientras nos ta 
saliendo di momentonan dificil di entre otro e pandemia. Ban 
keda rindi tributo grandi na un homber cu a sacrifica su bida 
pa e Libertad di Aruba y pa nos balora su sacrificio, honrando 
e Libertad cu nos propio ehempel, cu nos propio conducta, 
cu nos propio amor, cu nos propio compromiso. Laga e amor 
patrio cu a gui'e pa lidera nos Pais, laga гіра un dia manera 
awe, laga nos amor pa Aruba guia nos pa nos por contribui па 
hiba Aruba den un miho rumbo. 


Feliz Dia di Betico na henter digno pueblo di Aruba. 

MINISTER GLENBERT CROES TA GRADICI Y 
FELICITA TUR CU A HACI DIA DI BETICO UN 
BUNITA CELEBRACION 








Betico lo ta feliz pa wak con el a wordo recorda y su bida 
celebra. 


Como yiu di Betico y Minister di Gobierno di Aruba, e ta un 
gran satisfaccion pa por a bishita diferente actividad relaciona 
cu e dia aki pa compaña nos pueblo den su añoransa pa e 
gran homber aki. 


"Mi kier cuminsa cu gradici nos Pueblo di curason, cu tur 
25 di januari ta celebra nos Libertador su bida recordand'e 
profundamente. 

Mi ta gradici Minister Xiomara Maduro, un Minister dedica na 
mantene e cultura di nos Pais bibo, algo cu pa Betico tambe 
tabata hopi importante. Mi admiracion y gratitud pa e Comision 
Celebracion Dianan Nacional, cu tur afia ta traha cu amor y 
dedicacion pa haci nos dianan nacional inolvidabel pa tur.” 


E aña aki e comision a bin cu un actividad nobo cu ta hopi 
educativo. Na tur docente cu a compila y trana e documentario 
di nos Libertador, e documentario a mustra nos imagennan cu 
nunca antes nos a wak. Na e grupo di docentenan cu a traha e 
contenido pa e “Kibra Coco” quiz, cu esaki ta e prome di hopi 
mas pa bini. 


Ta importante pa nos mantene e memoria di nos Libertador 
bibo. Mas importante aun ta pa conta e historia corecto. Como 
yiu di Betico y Minister di Gobierno di Aruba, nos nunca a 
desea pa elimina ningun parti di e historia di nos Pais. Nos 

















MER SEP 22 p 
historia a forma nos como pueblo y como Pais. P'esey hamas 
nos mester acepta y mester keda lucha pa e historia corecto y 
completo di nos Libertador Betico Croes keda transmiti pa nos 


muchanan. 


Cu su recuerdo y su historia sigui inspira tur nos muchanan, 
hobennan y nos Pueblo henter pa nos conserva y defende 
e ARUBA liber, cu su Status Aparte, como Pais den Reino 
Hulandes. Awor mas cu nunca nos mester lucha hunto pa 
Aruba su recuperacion Economico y Social pa sigura asina un 
prosperidad husto pa un y TUR cu ta biba riba nos Baranca 
Stima: Aruba. 

GUILLFRED BESARIL 


Minister Besaril na celebracio Dia di Betico: 


"TA SUMAMENTE IMPORTANTE PA OTRO ANA 
RECORDA CUARENTA ANA DI RONDE TAFEL 
CONFERENTIE Y E LUCHA DI SR. BETICO 
CROES PA STATUS putin DI ARUBA’ 


Personal di Arubahuis a tene na antesala di Dia di Betico, un 
ceremonia pa recorda natalicio di Sr. Gilberto Frangoise “Betico” 
Croes, politico y estadista Arubiano. Minister Plenipotenciario 
Guillfred Besaril a pone un flor na e busto di Betico Croes. 


Prome cu e acto aki sr. Besaril a tene un discurso den cual 
e mandatario a para keto riba e dia aki, e significacion y 
importancia di e persona Betico Croes pa historia di Aruba. 
E mandatario a bisa cu otro aña sr. Betico Croes na bida lo 
a haci 85 aña y alabes ta un fecha pa duna balor na e lucha 
di sr. Betico Croes. 'Detayenan manera un lucha di tanto aña 
y toch bo ta un architeco di un proyecto cu na momento cu 
nos a mira e realisacion di Status Aparte, bo mes no a mire 
cu bo wowonan. E aña aki ta un aña hopi importante pa nos 
cuminsa prepara, ya cu otro aña na 2023 ta bira cuarenta 
aña di e Ronde Tafel Conferentie cu a tuma na 1983 den cual 
definitivamente Aruba a pone su firma hunto cu Hulanda pa 
nos realisa e Status Aparte cu nos a sa di mira y sa di ta den 
dje na aña 1986. Pues awe e ta un preambulo na e cuarente 
aña di e Ronde Tafel Conferentie y e ta un preambulo di bo por 
bisa e momento di realisacion di un lucha cu ta bale la pena pa 
bo por para keto na dje y mira kico ela trece pa nos, despues 
di cuarenta aña di a firma e tratado di Mesa Rondo y 37 aña di 
Status Aparte pa Aruba.’ 


Sr. Besaril a bisa cu riba e dia aki ta recorda un gran homber 
cu a hiba un lucha cu a sa di pone Aruba te cu unda e isla ta 
den 37 aña y cu tin un storia su tras cu sr. Besaril ta spera cu 
e aña aki alcansa na haci e preparacionnan nesesario cu pa 
otro aña — cu ta un fecha asina importante — por recorda parti 
grandi di e lucha di sr. Betico Croes. Minister Besaril: Awe 
nos ta para keto, nos ta pone un flor y nos ta gradici sr. Betico 
(dfm) pa e herencia cu ela laga pa nos y pa loke ela nifica 
pa un nacion cu ta chikito den tamaño, pero sigur grandi den 





STATA DUNOS PAIS ARUBA” 


GILBERTO 
25 Jani 

















curason, Riba e dia aki sr. Betico Croes ta den nos memoria 
bou di e comunidad Arubiano na Hulanda, como bou nos 
hendenan na Aruba.’ 








E ceremonia a termina cu cantamento di nos himno nacional 
‘Aruba Dushi Tera”. 

Departamento di Salud Publico: 


UPDATE 26 DI JANUARI 2022 


Segun resumen di awe 164 persona a recupera y un total di 
38 caso nobo di COVID-19 a keda registra di cual 9 ta no- 
residente. E cifranan aki ta representa un 'Positivity rate' bou 
di nos residentenan di 54%. 

E cantidad di casonan activo di COVID-19 pa awe ta 356 y 


137 caso pa dia y un averahe di 'Positivity rate' semanal di 
53% pa dia. 


Actualmente na Aruba tin 41 persona interna cu of debi na 
COVID di cual den ICU tin 3 persona y riba piso general tin 38. 


Na Colombia tin actualmente 6 persona den ICU y ninguno (0) 
riba piso general. 


cantidad di fayecidonan relaciona cu COVID-19 ta 193. Datos 
ta ilustra casonan nobo di COVID cu un averahe semanal di 

VACUNA 


PA NOS POR 
e) 

Bebe mas cu ta posibel! 


Awa ta yuda elimina e toxinanan y ta hidrata e organonan pa 
mantene nan sano. Sigura bo mes cu tur e integrantenan di bo 
famia bebe minimo seis glas di awa pa dia. Pa logra esaki, bo 
por inclui un glas di awa cu cada cuminda, incluyendo ora bo 
come cualkier 'snack' nutritivo. Evita e consumo di bebidanan 
cu sucu, ya cu esakinan ta dañino pa bo salud y ta debilita bo 
organismo. Pa combati COVID-19 bo mester mantene bo salud 
y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza tur e herment- 
nan cu nos tin pa caba cu e virus aki na nos isla! ) 


Ami 


CYWA rl 


DEN TEMPO DI © YVACUNACION 


Uza tapa boca 
paden di tur luga 


Laba man 
frecuentemente 


Mantene 1.5M 
minimo di distancia 

VACUNA! 

INVERTI DEN BO MES, 


TA E MIHO INVERSION CU BO POR HACI. 
E TIN POCO RISICO Y 


TA GARANTISA RESULTADO GRANDI. 


Si 











